hu en hu hu hu hu en hu hu hu de hu pl hu en hu hu de hu pl hu en hu hu hu hu en hu hu en en en hu en pt hu su hu hu hu hu hu en hu lt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu hu hu hu hu hu hu sl de hu hu hu en hu
Gyakran ismételt kérdések | Helios
Hungarian Bulgarian Czech English Croatian Italian Macedonian Romanian Russian Slovak Slovenian Serbian Ukrainian
Hol lehet beszerezni a színmintákat a termékeikhez?
Minden olyan eladóhelyen, ahol rendelkezésre áll a HGMIX keverőrendszer.
A HGMIX keverőrendszerrel sokféle színkártya alapján keverhetők ki a színek, például: TERRA, MONICOLOR 720, EUROTREND, RAL, NCS és még több más rendszer.
A színkártyákat különböző partnereinktől, pl. festőktől, homlokzatépítőktől is beszerezheti. Az egyes termékek néhány színét weblapunkon is megtekintheti.
Egy 30 éves lakást újítok fel és szeretném újrafesteni; később néhány falat majd erősebb színárnyalatra tervezek festeni. A falakkal nincs semmi különösebb probléma (nagy kiterjedésű foltok vagy penész). Gyereket várunk, így nem szeretnénk olyan festéket használni, mely kellemetlen szagú vagy káros anyagokat tartalmaz. Milyen festéket ajánl?
Beltéri felületek festéséhez a különböző minőségben és színekben kapható SPEKTRA beltéri falfestékeket ajánljuk. Tekintettel arra, hogy a házban kisgyermekek fognak lakni, a nedves törlést lehetővé tevő SPEKTRA PREMIUM beltéri falfestékünket ajánljuk. Ez a festék nagymértékben páraátjárható, jó fedőképessége és gyönyörű matt megjelenése van, valamint tetszőleges színárnyalatban rendelhető. Ha elégedett a fehér, a nedves törlésnek ellenálló felszínnel, SPEKTRA Extra festékünket javasoljuk: könnyen felvihető és jó a fedőképessége.
Minden festéknek van egy bizonyos, a nyersanyagokból (akril kötőanyagok) adódó illata, ami minden vizes alapú festékre jellemző. Ez az illat legfeljebb néhány napig lesz jelen a szobában, amíg a bevonat alaposan meg nem szárad. A festék az egészségre ártalmatlan és megfelel az európai törvényhozás legújabb szabványainak.
A termékekről minden műszaki információt megtalál weblapjainkon.
Hamarosan festeni fogjuk új építésű lakásunkat. Mivel néhány szobában színes falat szeretnénk, szeretném tudni, honnan szerezhetnénk be a boltokban találhatóknál nagyobb méretű színkártyákat. Nehéz elképzelni, hogy fognak hatni a színek, mivel a boltokban levő kártyák nagyon kicsik és nem is lehet elvinni őket. Tudna tanácsot adni nekem ebben az ügyben? Ezenkívül mit gondol a színes mennyezetekről?
Először is hadd adjak néhány tippet arra, hogyan teheti könnyebbé a színárnyalat kiválasztását.
A színminták csak a színkártyák méretében léteznek. Ezek a minták időnként valóban túl kicsik ahhoz, hogy el lehessen képzelni, hogy fog kinézni a falon a végeredmény. Ezért a festők, építészek és rendszeres vásárlóink időnként vesznek két liter festéket, amivel a szoba egyik falán kipróbálják a hatást.
A szín intenzitásának kiválasztásáról: ha erős, de mégsem túl harsány árnyalatot szeretne, válassza az F, G vagy H intenzitást a skáláról, ha a Helios Monicolor 720 színkártyákat használja. A második és harmadik sorban az árnyalatok világosak, de a falra felhordva megfelelően intenzíven hatnak. Így a szoba feldobásához világosabb árnyalatokat kombinálhat nagyon intenzív árnyalatokkal.
A színes mennyezet ízlés dolga, de semmiképpen se vigye túlzásba intenzív árnyalatokkal, mert optikailag alacsonyabbnak mutatják a mennyezetet, a környezet pedig „súlyos lesz tőlük”, illetve megfordítva. A gyakorlatban a G113-as árnyalat (capuccino) nagyon szépen használható alapszínként a fehér helyett (a falakon és a mennyezeten is). Bár ez a színárnyalat nem tűnik különlegesnek a színkártyán, nagyon elegáns hatást biztosít és jól megy a fából készült tárgyak és a ház egyéb elemeinek színével. Ezenkívül bármely más árnyalattal kombinálhatja és így finom átmenetet képezhet az intenzívebb színárnyalatok felé. A fehérből intenzívebb árnyalatok felé való átmenet túl erős, zavaró kontrasztot képezhet.
Néhány világosabb árnyalat, mely jól néz ki a falon, és néhány erősebb, amely feldobja a szobát: G058, G095, G079 a G058, G021, G015 színekkel kombinálva; J082 a J021 színnel kombinálva; H084 a J122, K138, N125, S003, K015, L043 színekkel kombinálva.
A szobám eléggé hosszú és keskeny. Hogyan fessem ki, hogy szélesebbnek hasson?
Továbbítottuk a kérdést műszaki tanácsadóinknak, akik általában választ tudnak adni; azonban erre a kérdésre nehéz pontosan válaszolni anélkül, hogy a helyiséget látnánk.
Általában igaz az, hogy a sötétebb árnyalatok vizuálisan kisebbítik a szobát, a világos árnyalatok pedig nagyobbítják. Ezért azt javasoljuk, hogy a szoba hosszabb oldalait fesse le világos árnyalatokkal, a rövidebbeket pedig sötétekkel. A szoba vizuális szélesítésére ez az alapvető és legegyszerűbb válasz.
A házunkban 25 évvel ezelőtt valamilyen epoxigyantát és homokot használtunk a lábazat kezeléséhez. A felszín sima, durva, zsiradékoktól mentes. Sajnos már eléggé megrongálódott és a festék (világos barna) sem egyenletes. Milyen festéket használjunk a felújításhoz?
Az epoxigyantát kültéren, napsütésnek kitett helyen nem lehet használni, mivel maga az epoxi a közvetlen napfényben levő UV-fény hatására lebomlik; ezért feltételezzük, hogy valamilyen mozaikszerű burkolatról lehet szó, ahol az akril kötőanyagban márványpor van.
Azt javasoljuk, hogy a terméket először egy kisebb felületen próbálják ki. Vegyenek SPEKTRA akril impregnálószert és SPEKTRA akril betonfestéket a kívánt árnyalatban, majd kövessék a következő eljárást:
mossák le a felületeket vízzel,
impregnálják a lemosott és száraz felületeket (legalább 6 óra száradás) vízzel 1:1 arányban hígított SPEKTRA akril impregnálószerrel,
ezután legalább 8 óra elteltével fessék be a felületeket SPEKTRA akril betonfestékkel.
Azt tervezem, hogy tavasszal a méhkasaimat kívülről lefestem/lekezelem. A méhkasok nem méhesházban lesznek, hanem kint, éri őket az eső, napsütés, szél és hideg. Szeretném tudni, milyen bevonatot ajánlanak, amely jól védi a fát, ugyanakkor a lehető legkisebb hatással van az érzékeny méhekre és a mézre.
Az Ön esetében azt javasoljuk, használja faanyaghoz való vízalapú környezetbarát bevonatunkat, a BORI lazúrt.
Méhkasokat és a bennük levő kereteket nem szabad biocidtartalmú termékekkel kezelni. Ezért azt javasoljuk, hogy színes BORI lazúrt használjon 3 rétegben. Az egyes rétegek között hagyjon legalább 3 óra száradási időt.
Azt tanácsoljuk, a méhkasok összeállítása előtt minden ferde vágást kezeljen le BORI lazúrral, mivel a fa itt szívja be a legtöbb vizet, ami a festék kiszáradásához vezet. Nagyon fontos, hogy a faanyag festés előtt száraz legyen.
Szeretnék egy ezüstszínű fém lépcsőkorlátot lefesteni. Milyen színt ajánl a választékukból (alapozó és fedőfesték)?
A korlátot TESSAROL rendszerünkkel festheti le az alábbi eljárással:
csiszolópapírral tisztítsa le a rozsdát és egyéb szennyeződéseket és zsírtalanítsa NITRO hígítóval,
vigyen fel 1 réteg fehér TESSAROL fém alapozófestéket beltéri felületekre és 2 réteget kültéri felületekre,
vigyen fel 2 réteg alap ezüst TESSAROL Antik festéket.
Minden terméket ecsettel, hengerrel vagy szórással hordhat fel. Mivel a fenti bevonatok fém festékszemcséket tartalmaznak, szórással kapja a legszebb eredményt, mivel ilyenkor a festékszemcsék egyenletesen szóródnak szét és nem képeznek foltokat. Ha ecsetet vagy hengert használ, a festékszemcsék egyenetlen eloszlása miatt nagy felületeken foltok alakulhatnak ki. Ha simább felületet szeretne, melyet később könnyebb lesz tisztítani, védje a TESSAROL Antik bevonatot egy további réteg TESSAROL lakk szaténnel (beltéren) és TESSAROL csónaklakkal (kültéren). Használat előtt a bevonatokat alaposan keverje fel lapos keverőszerszámmal, majd a műszaki dokumentáció utasításainak megfelelően használja őket.
A TESSAROL Antik és TESSAROL zománcfesték színkártyákon megnézheti, hogy néznek ki az egyes bevonatok. A kártyák építőanyagokat árusító, jól felszerelt, HGMIX keverőrendszerrel rendelkező boltokban megtalálhatók.
Mivel fessük le a folyosókat az új házunkban? Barna színárnyalatot szeretnénk használni.
Mivel nem adta meg, milyen intenzitású barna színt szeretne, két terméket javasolunk.
Ha a ház új, feltételezzük, hogy van hőszigetelés és nincsenek hőhidak. Ebben az esetben SPEKTRA LATEX MATT termékünket javasoljuk. Az összes intenzívebb barna árnyalat érzékeny az ujjak érintésére, mivel fehér foltokat hagynak a felszínen. Mivel a festék vékony filmréteggel rendelkezik, elegendő, ha a felületet nedves ruhával letörli.
Világosabb barna árnyalatokhoz használhatja a SPEKTRA PREMIUM mosható festéket is.
A modern HGMIX rendszer pótolja a készre kevert színkeverékek spektrumából hiányzó árnyalatokat.
Gyors válaszra van szüksége? Keressen a vásárlóink által gyakran feltett kérdésekre adott válaszokban.
Ezekkel a gyakorlati trükkökkel feldobhatja az otthonát.
Nézze meg, mely boltokban kaphatók a termékeink és keresse meg a legközelebbit.
Helios, Tovarna barv, lakov in umetnih smol Količevo, d.o.o.
Količevo 65, 1230 Domžale, tel.: 01/722 40 00, fax.: 01/722 41 10
© Helios TBLUS d.o.o. – Minden jog fenntartva